Antonia Clarke. Antonia Sophia E. Clarke (24-may, 1995-yil, London, Angliyada tugʻilgan) – britaniyalik aktrisa va qo'shiqchi. U "Altar" (2014) dahshatli filmidagi Penny Hamilton roli bilan mashhur. Aktrisa, shuningdek, "Les Misérables" (2012) musiqiy filmida,"Magic in the Moonlight" romantik komediyasida (2014) va BBC Two telekanalining "The Thirteenth Tale" (2013) telefilmida suratga tushgan. Yoshligi va taʼlimi. Antonia Clarke Hammersmithda tugʻilgan va Gʻarbiy Londondagi Brackenbury qishlogʻida oʻsib ulgʻaygan. 15 yoshida Clarke Berkshiredagi Downe House internat maktabida tahsil olgan. Aynan shu yerda u aktrisa boʻlishga qaror qiladi. U Londondagi Goldsmiths universitetida Sanʼat tarixi yoʻnalishi boʻyicha va Oksford universitetida esa shu yoʻnalishning magistraturasida tahsil olgan. Faoliyati. Clarke birinchi marta 2011-yilda Britaniyaning "M.I. High" serialida paydo boʻlgan. Uning filmlardagi debyut roli 2012-yilda "Les Misérables" nomli epik musiqiy drama filmida suratga tushganida boʻladi va ushbu kartinada aktrisa "Lovely Ladies" qoʻshigʻini ijro etgan. Uning birinchi asosiy roli Olivia Colman va Sophie Turner bilan birga James Kentning 2013-yilda suratga olingan "The Thirteenth Tale" dramatik filmida Yosh Emmeline rolida chiqadi. 2014-yilda u Woody Allenning "Magic in the Moonlight" filmida „Wei Ling Sooning yordamchisi“ sifatida paydo boʻladi. Clarkening aytishicha, unga rol taklif qilinganidan "hayajonlangan" va Woody Allen bilan uchrashish "aql bovar qilmaydigan" edi. Shuningdek, 2014-yilda u Nick Willing tomonidan boshqariladigan "Altar" filmida paydo boʻldi. Filmni suratga olish jarayoni „intim“ deb taʼriflangan. Klark „Penny Hamilton“ rolini oʻynagan. Klark Sky Atlantic va HBO miniserialida "Catherine the Great"da Maria Feodorovna rolini ijro etgan Shaxsiy hayoti. Clarkening Jackadoodle zotli iti bor. U oʻzining sevimli kitoblari Harper Leening "To Kill A Mockingbird" va Patti Smithning "Just Kids" kitoblari ekanligini aytgan.